Renata Wrede

Lilly Renata Wrede, o. s. Boëthius (6. syyskuuta 1923 Helsinki – 21. maaliskuuta 1998 Italia) oli Suomessa syntynyt ruotsalainen taidemaalari, kuvanveistäjä ja kirjailija.

Wreden vanhemmat olivat ruotsalainen professori Axel Boëthius ja Madeleine Björnberg. Hän kävi Tukholmassa Otte Sköldin ja Isaac Grünewaldin taidemaalarikouluja ja opiskeli myös Kööpenhaminan taideakatemiassa sekä Ranskassa ja Italiassa. Wrede oli naimisissa vuodesta 1947 taiteilija Gösta Liljeströmin kanssa ja vuodesta 1958 vapaaherra Rabbe Wreden kanssa.

Renata Wreden tunnetuin kirja Roomalainen leijona kertoo hänen lapsuusvuosistaan Roomassa 1930-luvulla.

Kirjallista tuotantoa 
 Mitt romerska lejon. Schildt, Helsingfors 1971, suomeksi nimellä Roomalainen leijona. Weilin + Göös, Espoo 1978, kirjan pohjalta tehtiin myös vuonna 1984 6-osainen suomenkielinen radiokuunnelma Roomalainen leijona
 Juvelskrinet. Schildt, Helsingfors 1973
 Ior och hästarna. Schildt, Helsingfors 1976

Palkinnot 
 SLS:n palkinto 1972

Lähteet 
 

Ruotsalaiset taidemaalarit
Ruotsinkieliset kirjailijat
Suomenruotsalaiset kirjailijat
Vuonna 1923 syntyneet
Vuonna 1998 kuolleet